open-index/open-wikipedia-markdown huggingface dataset:
Emer-luokka

**Emer-luokka** oli Irlannin laivaston kolmen vartiolaivan muodostama alusluokka, jonka alusten hankinta alkoi vuonna 1978. Niiden uppouma oli 1&nbsp;003 tonnia. Toisinaan sanotaan että luokka olisi kehitetty Deirdre-luokasta. 

## Valmistus
*LÉ Emerissä* oli edeltäneeseen *LÉ Deirdreen* verrattuna
hieman pidempi runko, rakenteiden vesitiiveyttä parannettu, parannettu merikelpoisuutta korottamalla etukantta, parannettu vakautta, parannettu aluksen hallintaa nostamalla ruorihyttiä ylemmäs ja majoitustilojen uudelleen suunnittelulla sekä sijoittelulla vähennetty tärinää ja melua.

Aluksen voimanlähteenä oli kaksi kuusisylinteristä SEMT-Pielstick dieselmoottoria, jotka mahdollistavat aiempaa suuremman nopeuden. Aluksen aseistusta parannettiin asentamalla etukannelle Boforsin 40 mm/L70 -ilmatorjuntatykki ja sillan sivulle kaksi yksiputkista Oerlikon 20 mm  -pikatykkiä.

Luokan kahteen viimeiseen alukseen asennettiin KMW:n suihkumoottori keulaan, KMW:n potkurit ja satelliittinavigointilaitteet sekä automaattinavigointijärjestelmä. Muutokset tekivät aluksesta hyvin tehokkaan partiotehtäviin.

Luokan alusten normaali miehitys oli 42 upseeria ja miehistönjäsentä, mutta niiden majoituskapasiteetti mahdollisti vahvuuden nostamisen 55:een. Tämä mahdollisti alusten käyttämisen kouluttamiseen sekä erikoisoperaatioiden tarvitseman henkilöstön kuljettamiseen. Upseereilla ja kolmella pursimiehellä oli kullakin oma hytti. Kahdeksan aliupseeria oli majoitettu kahden hengen hytteihin kuten myös muu miehistö. Aluksen miehistöllä ja upseereilla oli omat messinsä. Kaikki oleskelutilat olivat lämmitettäviä ja ilmastoituja.

Aluksen sairashytti oli varustettu hätätilanteita varten ja aluksella oli lisäksi pesula. Varastotilat mahdollistivat sukellusvarusteiden kuljettamisen, kylmäkuljetuksen sekä muun materiaalin kuljettamisen. Huoltotilat mahdollistivat mekaanisten ja sähkövikojen korjaamisen.

## Alukset

## Lähteet
*
*
*

### Viitteet

## Aiheesta muualla
*Military.ie
Pierre-Alexandre Parenteau

**Pierre-Alexandre "P. A." Parenteau** (s. 24. maaliskuuta 1983 Hull, Quebec, Kanada) on uransa lopettanut kanadalainen jääkiekkoilija. Parenteau oli pelipaikaltaan oikea laitahyökkääjä.

## Ura
Parenteau varattiin NHL:ään  yhdeksännellä kierroksella numerolla 264 Mighty Ducks of Anaheimin toimesta. 28. joulukuuta 2006 Parenteau vaihdettiin Ducksista joukkuetoverinsa Bruno St. Jacquesin kanssa Chicago Blackhawksiin.

Parenteau teki NHL-debyyttinsä kaudella 2006–2007 Blackhawksin paidassa. Hän pelasi viisi ottelua ennen kauden loppua saalistaen yhden syöttöpisteen. 11. lokakuuta 2007 Parenteau kaupattiin New York Rangersiin, josta Blackhawks sai Rangersin seitsemännen kierroksen varauksen . 

Parenteau pelasi melkein kolme kautta AHL:ssä Hartford Wolf Packissa, kunnes kaudella 2009–2010 hän nousi Rangersin kokoonpanoon ja teki ensimmäisen NHL-maalinsa New York Islandersia vastaan 28. lokakuuta 2009. Hän pelasi koko kaudella 22 ottelua tehden tehot 3+5=8. 

Kaudella 2010–2011 Parenteau siirtyi Islandersiin ja oli yksi joukkueensa tärkeimpiä pelaajia tehoillaan 20+33=53. Seuraavalla kaudella hänen tehonsa nousivat entisestään, ja hän teki kauden aikana 67 pistettä. Kesällä 2012 Paranteau solmi Colorado Avalanchen kanssa neljävuotisen ja 16 miljoonan dollarin arvoisen sopimuksen. Kauden 2014-2015 Parenteau pelasi Montreal Canadiensissa ja kauden 2015-2016 Torontossa. Kesällä 2016 hän siirtyi New York Islandersin organisaatioon.

Heinäkuussa 2018 Parenteau ilmoitti lopettavansa uransa.

## Tilastot

## Muuta
Parenteaun serkut Pierre-Marc Bouchard ja François Bouchard ovat myös jääkiekkoilijoita.

## Lähteet
*
*
*http://www.nhl.com/ice/player.htm?id=8469707

### Viitteet
Avro 626

**Avro 626** oli Avron valmistama brittiläinen koulutuslentokone, jota valmistettiin maailmansotien välisenä aikana.

Avro 626 sai alkunsa edellisen Avro 621:n suuresta suosiosta, ja sen suunnittelijat päättivät valmistaa erityisesti ulkomaisille ilmavoimille suunnatun koulutuslentokoneen. Konetta pystyttiin käyttämään useissa eri koulutustarkoituksissa, ja se saavutti suurta suosiota ulkomailla. Vuoteen 1939 asti koneita oli valmistettu 27 Egyptille, 26 Portugalille, 21 Kreikalle, 20 Chilelle, 14 Argentiinalle, 15 Brasilialle, 12 Belgialle, 12 Kanadalle, 9 Kiinalle, 7 Yhdistyneelle kuningaskunnalle, 4 Irlannille, 4 Virolle, 4 Liettualle ja 3 Uudelle-Seelannille. Toisen maailmansodan jälkeen ainakin kolme lentokonetta selvisi vahingoittumattomina siviilikäyttöön.

## Lähteet
*
Kalsiummorfenaatti

**Kalsiummorfenaatti** on morfiinin kalsiumsuola. Sitä muodostuu kun oopiumialkaloidi-vesiseokseen sekoitetaan kalsiumhydroksidia. Tätä metodia käytetään erottamaan morfiini muista alkaloideista. Kalsium muodostaa morfiinin kanssa veteen liukenevan suolan Ca2+&nbsp;C17H17NO32−; morfiinialkaloidi liukenee kylmään veteen vain huonosti.

## Lähteet
* Parameters for determining the origin of illicit heroin samples 
* Heroiinin valmistus 
* The 100 most important chemical compounds
Brandon Yip

**Brandon Yip** (, s. 25. huhtikuuta 1985 Maple Ridge, Brittiläinen Kolumbia) on kanadalainen uransa lopettanut jääkiekkoilija, jolla on myös Kiinan kansalaisuus. Yip pelasi kaudella 2020–2021 Jukureissa. 

## Ura
Ennen NHL-varaustaan Yip pelasi Coquitlam Expressin juniorijoukkueessa British Columbia Hockey Leaguessa. Kausilla 2005–2009 hän pelasi Bostonin yliopistossa yliopistosarjassa. Hänet valittiin vuoden tulokkaaksi yliopistosarjassa kaudella 2005–2006.

Colorado Avalanche varasi Yipin vuonna  kahdeksannella kierroksella 239. pelaajana. Heinäkuussa 2009 Yip solmi joukkueen kanssa vuoden mittaisen sopimuksen. Kaudella 2009–2010 hän pelasi 32 NHL-ottelua, joissa teki pisteet 11+8=19. Hän pelasi kaudella myös kuusi ottelua Avalanchen AHL-farmijoukkue Lake Erie Monstersissa.

Yipin sopimus Coloradossa uusittiin kaksivuotisena kesällä 2010. Hän pelasi kaudella 2010–2011 yhteensä 71 ottelua pistein 12+10=22. Kaudella 2011–2012 hän kärsi loukkaantumisista ja pelasi alkukaudella vain kymmenen ottelua ilman pisteitä, kunnes Nashville Predators otti hänet tammikuussa 2012 waivers-siirtolistalta. Yip pelasi Nashvillessä loppukaudella 25 ottelua pistein 3+4=7. Kesäkuussa 2012 hän teki Nashvillen kanssa vuoden sopimuksen.

Kaudella 2012–2013 Yip pelasi Nashvillessä 34 ottelua (3+5=8). Hän siirtyi kauden jälkeen Phoenix Coyotesiin vuoden sopimuksella, mutta pelasi valtaosan kaudesta farmiseurassa Portland Piratesissa. Keväällä 2015 Yip siirtyi pelaamaan Saksaan. Hän pelasi kolme kautta DEL-liigassa, kunnes siirtyi syksyllä 2017 kiinalaiseen KHL-joukkueeseen Kunlun Red Stariin.

Keväällä 2021 Yip teki sopimuksen Mikkelin Jukurien kanssa oltuaan alkukauden pelaamatta missään. Jukureissa Yip pelasi 15 ottelua ja teki niissä tehot 2+4 ja istui 49 jäähyminuuttia. Kaudelle 2021–2022 Yip palasi Kunlun Red Starsiin ja edusti myös Kiinan maajoukkuetta Pekingin talviolympialaisten jääkiekkoturnauksessa.

## Muuta
Yipin juuret ovat Kiinassa ja Irlannissa: hänen äitinsä on kiinalainen ja isänsä puoliksi kiinalainen ja puoliksi irlantilainen.

## Lähteet

## Aiheesta muualla
*
Hemolakria

**Hemolakria** (arkikielessä usein **verikyynel**) on ruumiillinen tila, jossa ihminen tuottaa kyyneliä, jotka sisältävät verta. Termillä tarkoitetaan niin punaisen värisiä kuin täysin verestä muodostuneita kyyneliä. 

Fiktiossa hemolakria on tullut tunnetuksi erityisesti *[[Casino Royale (vuoden 2006 elokuva)|Casino Royale]]* -elokuvassa esiintyvästä Le Chiffrestä (Mads Mikkelsen). Julkisuudessa esille tulleita hemolakriaa sairastavia ovat intialainen Rashida Khatoon ja yhdysvaltalainen Calvino Inmania. Kumpikin heistä itkee säännöllisesti tahtomattaan verikyyneliä.

## Lähteet
Assaljärvi

**Assaljärvi** () on kraatterijärvi Djiboutin itäisessä osassa. Se sijaitsee Tadjouranlahden läntisessä päädyssä Tadjourahin alueella Dikhilin alueen rajalla Itä-Afrikan hautavajoaman pohjoisosassa. Assaljärvi on suolajärvi, joka sijaitsee noin 155 metriä merenpinnan tason alapuolella Afarin syvänköalueella ollen koko Afrikan matalin kohta, ja kolmanneksi syvin painauma maailmassa Kuolleenmeren ja Gennesaretinjärven jälkeen. 

## Järven vesi
Assaljärveen tulee vettä epäsäännöllisesti ja harvoin sateiden aikana. Siinä on myös lähteitä joista tulee lämmitä mineraalipitoista vettä. Alue on yksi kuumimmista paikoista maapallolla ja ilmanlämpö saattaa nousta 55&nbsp;°C:n. Korkea lämpötila haihduttaa vettä järven alueella 8 kuutiometriä sekunnissa ja kun otetaan suolatasangot mukaan määrä nousee 17 kuutiometriin.

Assaljärven vesi on kymmenen kertaa suolaisempaa kuin merivesi. Sen suolapitoisuus on 34,8  (348 grammaa litrassa). Se on maailman suolaisin järvi Etelämantereen ulkopuolella ja on suolaisempi kun Kuollutmeri jonka suolapitoisuus on noin 33,7 prosenttia. Etelämantereella olevan Vandajärven vesi on kerrostunut kolmeen kerrokseen joiden suolapitoisuus vaihtelee, ja se saattaa olla suolaisempi kun Assaljärvi. Etelämantereella olevan Don Juan Pondn vesi on suolaisinta maailmassa. Sen suolapitoisuus vaihtelee yli 40:tä prosentista lähemmäksi viittäkymmentä prosenttia.

Afarit ja issat ovat kaivaneet Assaljärveltä vuosisatojen ajan suolaa jota he ovat vieneet karavaanella Etiopiaan ja käyneet siellä vaihtokauppaa jolla he ovat saaneet hankittua hiiltä, kahvia ja muita tarvitsemiaan tavaroita.

Assaljärvi liitettiin vuonna 2015 Unescon maailmanperintöluetteloon.

## Kuvia

Tiedosto:Lake Assal 1-Djibouti.jpg|Assaljärven rannat ovat karuja ja kasvittomia.
Tiedosto:Lake Assal 2-Djibouti.jpg|Näkymä järvelle.
Tiedosto:Assalmeer.jpg|Assaljärven suolaisia rantoja.
Tiedosto:DjiboutiLacAssal2.jpg|Kameleita jonossa Assaljärven rannalla.


## Lähteet

## Aiheesta muualla

* 
*
Kiovan asema (Moskova)

**Kiovan asema** (, ’Moskovan Kiovan-matkustaja-asema’) on suuri rautatieasema Moskovan keskustan länsiosissa. Asemalta liikennöidään erityisesti lounaaseen kohti itäistä Keski- ja Etelä-Eurooppaa, esimerkiksi Ukrainan, Bulgarian ja  Kreikan suuntaan. Kaukojunien ohella Kiovan asema on vilkas lähiliikenteen asema ja aeroexpress-junien lähtöpiste Moskovan Vnukovon lentoasemalle. Keskimäärin noin 70&nbsp;000 matkustajaa kulkee aseman kautta päivittäin.

Kiovan asema sijaitsee Moskovan ydinkeskustan länsipuolella, linnuntietä noin 3,6 kilometriä Punaiselta torilta, Moskvajoen tuntumassa. Lähin metroasema on *Kijevaskaja* heti aseman edustalla (tumman sininen linja 3, sininen linja 4 ja ruskea rengaslinja 5).

Asema rakennettiin vuosina 1914–1918. Vuoteen 1934 sen nimi oli *Brjanskin asema*.

## Lähteet

## Aiheesta muualla

* Moskovan matkustustiedote: varovaisuutta asemilla!  (formin.fi)
* Kiovan aseman sivusto   (kievsky.dzvr.ru)
* Venäjän rautateiden matkustajaliikenteen sivut, sis. aikatauluhaku  (pass.rzd.ru)
* Moskovan Kiovan aseman lähijunien asemakaavio  (pass.rzd.ru)
* Kiovan aseman lähijunien haku  (yandex.ru)
* Aikatauluhaku Moskovan Kiovan asemalle  (poezda.net)
*  ,  (parovoz.com)
Mannerheim (täsmennyssivu)

**Mannerheim** voi tarkoittaa seuraavia:

* Mannerheim, ruotsalais-suomalainen aatelissuku
* *[[Mannerheim (elokuvahanke)|Mannerheim]]*, suunnitteilla ollut suomalainen elokuva
* Mannerheim, suomalainen yhtye

## Henkilöitä
* Aina Mannerheim (1869–1964), suomalainen laulaja, C. E. J. Mannerheimin puoliso
* Anastasia Nikolajevna Mannerheim (1872–1936), C. G. E. Mannerheimin aviopuoliso 1892–1919
* Anastasie Mannerheim (1893–1978), C. G. E. Mannerheimin tytär
* August Mannerheim (1805–1876), vapaaherra, pankinjohtaja, virka- ja valtiopäivämies
* Augustin Mannerheim (1915–2011), ruotsalainen metsänhoitaja ja kirjailija
* Carl Mannerheim (1865–1915), suomalainen kreivi, pankinjohtaja ja valtiopäivämies
* Carl Erik Mannerheim (1759–1837), ruotsalais-suomalainen sotilas ja valtiomies
* Carl Gustaf Emil Mannerheim (1867–1951), Suomen marsalkka ja kuudes presidentti
* Carl Gustaf Mannerheim (1797–1854), suomalainen kreivi ja hyönteistutkija
* Carl Robert Mannerheim (1835–1914), suomalainen kreivi, kartanonomistaja ja liikemies; C. G. E. Mannerheimin isä
* Eva Mannerheim-Sparre (1870-1958), suomalainen kirjailija
* Helene Mannerheim, o.s. *von Julin* (1842–1881), kreivi Carl Robert Mannerheimin ensimmäinen puoliso, C. G. E. Mannerheimin äiti
* Johan Mannerheim (1868–1934), suomalais-ruotsalainen vapaaherra ja teollisuusjohtaja
* Johan Augustin Mannerheim (1706–1778), ruotsalainen vapaaherra ja tykistön eversti
* Lillemor Mannerheim (1927–1994), ruotsinsuomalainen keraamikko
* Sofia ”Sophie” Mannerheim (1895–1963), C. G. E. Mannerheimin tytär
* Sophie Mannerheim (1863–1928), sairaanhoitaja ja Helsingin kirurgisen sairaalan ylihoitaja
* Vendla Sofia Mannerheim, o.s. von Willebrand (1779–1863), kreivitär, Carl Erik Mannerheimin puoliso
Erkki Reenpää

**Erkki Reenpää** (7. maaliskuuta 1925 Helsinki – 20. tammikuuta 2004 Helsinki) oli kustannusyhtiö Otavan apulaisjohtaja. Reenpää vastasi pääsääntöisesti käännöskirjallisuuden kustantamisesta. Hänen isänsä oli kirjankustantaja ja professori Heikki Reenpää. 

Erkki Reenpää opiskeli Helsingin ja Kalifornian yliopistoissa. Otavan palvelukseen hän tuli vuonna 1951. 1960-luvulla Reenpää oli mukana perustamassa Lahden kansainvälistä kirjailijakokousta. Hän oli myös aktiivisesti mukana Eino Leino -seuran toiminnassa.

Vuonna 2003 hän julkaisi muistelmansa nimellä *Vaeltava lokikirja – kirjailijoistani ja matkoistani*.

Otavan kirjasäätiö jakaa ansioituneelle kaunokirjallisuuden kääntäjälle Erkki Reenpää -palkintoa. Tunnustusta on jaettu toinen vuosi vuodesta 2004 alkaen. Palkinnon suuruus on noin 5000 euroa.

## Lähteet

## Kirjallisuutta
* 

## Aiheesta muualla
* Pilke, Helena: Seitsemän sukupolvea, 200 vuotta kustannustoimintaa . Kirja-arvostelu teoksesta Salokannel, Juhani: *Hengen paloa & painettua sanaa. Renqvist-Reenpäät kustantajina 1815-2015*. Otava, 2015. (Agricolan kirja-arvosteluja, 26.5.2015.)
Nick Ebert

**Nick Ebert** (s. 11. toukokuuta 1994) on yhdysvaltalainen jääkiekkopuolustaja. Ebert varattiin Kanadan junioriliiga OHL:ään ensimmäisellä kierroksella 17. pelaajana vuonna 2010. Varaajana toimi St. Michael's Majors, mutta Ebert kaupattiin nykyiseen joukkueeseensa kauden 2010–2011 alussa. 

## Saavutukset

## Tilastot

## Lähteet
Tuntematon sotilas (täsmennyssivu)

**Tuntematon sotilas** voi tarkoittaa ainakin seuraavia:

*tuntematon sotilas, vertauskuvallinen sodassa kaatuneiden edustaja
**[[Tuntematon sotilas]]*, Väinö Linnan romaani vuodelta 1954; useita sovituksia:
***[[Tuntematon sotilas (vuoden 1955 elokuva)|Tuntematon sotilas]]*, Edvin Laineen ohjaama elokuva vuodelta 1955
***[[Tuntematon sotilas (ooppera)|Tuntematon sotilas]]*, Tauno Pylkkäsen säveltämä ooppera vuodelta 1967
***[[Tuntematon sotilas (radiokuunnelma)|Tuntematon sotilas]]*, 1960-luvulla tehty radiokuunnelma
***[[Tuntematon sotilas (vuoden 1985 elokuva)|Tuntematon sotilas]]*, Rauni Mollbergin ohjaama elokuva vuodelta 1985
***[[Tuntematon sotilas (vuoden 2014 kuunnelma)|Tuntematon sotilas]]*, Juhana von Bachin ohjaama radiokuunnelma vuodelta 2014
***[[Tuntematon sotilas (vuoden 2017 elokuva)|Tuntematon sotilas]]*, Aku Louhimiehen ohjaama elokuva vuodelta 2017 (myös televisiosarjaversio)
* ”Tuntematon sotilas”, Hectorin kappale albumilta *[[Kadonneet lapset]]* vuodelta 1978

## Katso myös
*The Unknown Soldier
Miki Weckström

**Mikael ”Miki” Weckström** (s. 16. marraskuuta 1992 Espoo) on suomalainen moottoriurheilija. Hän on kuulunut AKK-Motorsportin ryhmään vuodesta 2009 lähtien.

## Ura

Hän ajoi vuonna 2007 Kartingia ICA Junior -luokassa, jossa hän oli SM-sarjan yhdestoista. Vuonna 2008 hän kilpaili Karting SM KF2 -sarjassa ollen kolmanneksi paras. Vuonna 2009 hän ajoi Kartingin Super KF -luokassa.

Vuonna 2010 Weckström aloitti isoimmissa luokissa siirtyen Eurocup Formula Renault -sarjaan ajaen suomalaisessa Koiranen Motorsport -tallissa. Hän saavutti yhden palkintokorokesijan ja kolme muuta pistesijoitusta, mikä oikeutti hänet sarjan 15:nteen sijaan 21 pisteellään. Vuonna 2011 hän jatkoi sarjassa ja siirtyi ranskalaiseen Tech 1 Racing -talliin. Hän keräsi vähemmän pistietä kuin viime kaudella keräten 11 pistettä. Hän sijoittui sarjan 18:nneksi. Paras sijoitus kilpailussa oli 5:s sija.

Kauden jälkeen Weckström pääsi lokakuun lopussa testaamaan GP3:ssa Tech 1 Racingin ajokkia Barcelonassa. Hän testasi myös vuoden 2012 alussa Status Grand Prix -tallin autoa. Hän oli neuvotellut tallin kanssa sopimusta, mutta ei lopulta saannut paikkaa. Wekström jatkoi Eurocup Formula Renault -sarjassa. Hän ajoi vain kahdeksan kilpailua jättäen loppukauden väliin.

## Lähteet
Pasi Puolakka

**Pasi Pekka Antero Puolakka** (s. 6. elokuuta 1961 Hausjärvi) on suomalainen muusikko ja luokanopettaja, laulaja, huilisti-saksofonisti ja huuliharpisti. Puolakka on vaikuttanut Keravan musiikkielämässä 1980-luvun alusta alkaen ollen mukana toiminnassa paikallisen elävän musiikin yhdistyksen Kermun riveissä sekä toimien sessiomuusikkona useiden yhtyeiden levyillä.

Puolakan omia yhtyeitä ovat muun muassa Albert Laine Group, Lothar, Treatmen, Jethro Tull tribuutti-yhtye Dr. Bogenboom, Broken 40, Fun’iki ja Sydänyön rytmi, joka on julkaissut LP-levyt *Rakkaus lyö maahan* (2017) ja *Erämaa* (2021).
 
Hän toimii myös keravalaisessa soittoyhteisössä KeRuPi:ssa (Keravan Rumpu ja Pilli) soittaen erilaisia puupuhaltimia etnisistä huiluista ja pilleistä alkaen saksofoneihin. Hän soittaa myös lyömäsoittimia. 

Puolakka on vieraillut mm. Kolmannen Naisen, Stratovariuksen, Sub-Urban Triben, Road Crew:n,  Calfin, Secondhand Hasselhoffsin, Kari Peitsamon, Sentencedin, Ensiferumin, Don Huonojen, Cashmirin ja For Tomorrowin levyillä yleensä huilun, saksofonin tai huuliharpun kanssa. Hän on tehnyt yhteistyötä yleensä Mikko Karmilan sekä Kai "Hiili" Hiilesmaan kanssa.

Puolakka on saanut Keravan kaupungin kulttuuripalkinnon vuonna 1990.

Hän pelasi myös pesäpalloa 2-kopparina Keravan Pallokerhon pesäpallojoukkueessa vuosina 1978-1988. Hän on ollut myös voittamassa hopeaa Puolustusvoimain pesäpallomestaruuskisoissa Haminan varuskunnan joukkueessa vuonna 1982.  

Puolakan pojat Iikka Pietari Pasinpoika Puolakka (s. 1995) sekä Otso Ilmari Pasinpoika Puolakka (s. 1997) ovat myös muusikoita, Iikka kitaristi ja laulaja, Otso basisti ja sellisti. Molemmat soittavat mm. yhtyeissä For Tomorrow sekä Helle.

Iikka soittaa myös yhtyeessä Nuoruus ja on toiminut äänittäjänä sekä tuottajana useiden yhtyeiden mm. Nuoruus ja Cave Mossin levyillä. Hän oli Ellinooran keikkojen valosuunnittelijana vuosina 2015-2020.

Otso on valmistunut basistiksi Pop-Jazz konservatoriosta ja on toiminut sessiomuusikkona yleensä sellon kanssa mm. Ellinooran, Pate Mustajärven, Mikko Harjun ja Antti Ketosen levyillä. Lisäksi hän kiertää Suomea kitaristina The Voice of Finland semifinalistin Emilia Virlanderin kanssa ja basistina Iltan kanssa. 

## Lähteet
* Retrokki kuuntelee: Sydänyön rytmi ”Rakkaus lyö maahan”, 2017
*http://www.desibeli.net/arvostelu/8467
*https://youtu.be/3SuR8dIgLao

### Viitteet
Nikita Nikitin

**Nikita Aleksandrovitš Nikitin** (; s. 16. kesäkuuta 1986 Omsk, Venäjän SFNT, Neuvostoliitto) on ammattilaisjääkiekkoilija, joka pelaa KHL-joukkue Traktor Tšeljabinskissa.

Nikitin syntyi Venäjän (tuolloin Neuvostoliitto) Omskissa ja hän vietti junioriuransa Avangardissa. Nikitin oli vakiopelaaja Venäjän U18- ja U20-joukkueissa, hänen kykynsä huomattiin ja St. Louis Blues varasi hänet . Kesäkuussa 2011 Nikitin teki sopimuksen Bluesin kanssa. Hän teki ensimmäisen maalinsa Dan Ellisin selän taakse. Blues myi Nikitinin marraskuussa 2011 Columbus Blue Jacketsiin vaihdossa Kris Russelliin. Kesäkuussa 2014 Nikitin teki Edmonton Oilersin kanssa kaksivuotisen 9 miljoonan dollarin arvoisen sopimuksen. Vuonna 2016 hän siirtyi KHL-seura Avangard Omskiin, jossa hän pelasi kaksi kautta. 2017–18 kaudeksi Nikitin siirtyi pelaamaan toiseen venäläiseen seuraan, Traktor Tšeljabinskiin.

## Lähteet
*
*

### Viitteet
Salvarsaani

**Salvarsaani** oli lääkeaineyhdiste, jonka esitteli berliiniläinen lääkäri Paul Ehrlich Saksasta. Se sisälsi sekä arseenia että orgaanista yhdistettä. Paul Ehrlich sai vuonna 1908 jaetun Nobelin palkinnon lääketieteestä.

Salvarsaanin keksiminen oli historiallisesti merkittävä saavutus: salvarsaani oli ensimmäisiä systemaattisen tieteellisen tutkimus- ja kehittämistyön tuloksena syntyneitä lääkkeitä ja ensimmäinen yleisesti käytetty mikrobilääke eli lääkeaine, jonka teho perustui taudinaiheuttajamikrobien tuhoamiseen potilaan elimistössä. Ehrlichin kokeiden lähtökohtana oli juuri pyrkimys kehittää kemikaali, joka olisi tappavan myrkyllinen taudinaiheuttajalle mutta ei isäntäeliölle.

Salvarsaani tuli markkinoille vuonna 1910. Lääke kehiteltiin neurosyfiliksen hoitoon. Sen muita nimiä olivat arsfenamiini ja "606", joka viittasi Ehrlichin kokeilemien yhdisteiden järjestysnumeroon.

Salvarsaanin käyttö oli vaikeaa, koska aine oli hyvin epästabiilia joutuessaan kosketuksiin ilman kanssa. Niinpä sitä oli säilytettävä suojakaasussa ja käsiteltävä äärimmäisen huolellisesti. Lääke annettiin potilaalle suonensisäisesti vesiliuoksena, joka piti valmistaa paikan päällä tislattuun veteen. Salvarsaanihoidon sivuvaikutukset saattoivat olla rajuja, ja aikalaiset arvioivat, että ainakin osa niistä johtui lääkkeen huolimattomasta käsittelystä. Tämä sai Ehrlichin toteamaan, että "askel laboratoriosta potilaan vuoteen ääreen on suunnattoman vaikea ja vaarallinen."

Salvarsaanin pohjalta kehitettiin vuonna 1912 helppokäyttöisempi neosalvarsaani, jota oli mahdollista säilyttää valmiina liuoksena. Penisilliinin laajamittainen käyttöönotto johti sittemmin näistä arseeniyhdisteistä luopumiseen.

## Lähteet

## Aiheesta muualla
*Apteekkimuseo: Neo-Salvarsan 
*American Chemical Society: Salvarsan 
*PubChem: Arsphenamine 
*Kyoto Encyclopedia of Genes and Genomes (KEGG): Salvarsan
Antabusreaktio

**Antabusreaktio** tarkoittaa voimakasta pahoinvointia, joka syntyy muun muassa disulfiraamin (kauppanimi *Antabus*) tai eräiden diabeteslääkkeiden ja antibioottien käyttämisestä yhtä aikaa alkoholin kanssa. Antabusreaktio mielletään usein sivuvaikutukseksi, koska alkoholia ei voi käyttää hoidon aikana, mutta disulfiraamia käytetään alkoholiriippuvuuden hoitoon juuri antabusreaktion vuoksi.

Reaktio voi aiheutua jo muutaman alkoholigramman nauttimisesta samanaikaisesta antabusaineen kanssa. Reaktio kestää tunteja. Yleisiä oireita ovat muun muassa päänsärky, kuuma ja punoittava iho ("flush"), hengenahdistus, takykardia eli sydämen sykkeen kiihtyminen, pahoinvointi ja verenpaineen lasku.

Oireet johtuvat siitä, että antabusaine estää aldehydidehydrogenaasi-nimisen entsyymin toimintaa. Normaalitilassa alkoholi hapettuu elimistössä ensin asetaldehydiksi, jonka entsyymi sitten hajottaa. Niinpä asetaldehydi jää elimistöön ja aiheuttaa epämiellyttävät oireet.

Jotkut kasvit ja sienet toimivat luonnollisena antabuksena ja eivät siis sovi yhtäaikaiseen käyttöön alkoholipitoisten juomien kanssa. Ainakin harmaamustesieni, nuijamalikka ja tauriontatti aiheuttavat antabus-lääkkeen kaltaisen reaktion.

## Antabusreaktion aiheuttavia aineita

* Disulfiraami
* Etronidatsoli
* Kalsiumkarbimidi
* Kefamandoli
* Klitosybiini
* Klooripropamidi

* Kloramfenikoli
* Kopriini
* Metronidatsoli
* Nitrofurantoiini
* Tinidatsoli
* Tolbutamidi

## Lähteet

## Aiheesta muualla
*Pinkka: Kauppasienet ja myrkkysienet - Sienimyrkyt
Mônica Carvalho

**Mônica Rodrigues Carvalho** (s. 28. maaliskuuta 1971 Rio de Janeiro) on brasilialainen näyttelijä.

## Aiheesta muualla

*
Matt Read

**Matthew Zachary Jarrett ”Matt” Read** (s. 14. kesäkuuta 1986 Ilderton, Ontario) on kanadalainen entinen jääkiekkoilija, pelipaikaltaan keskushyökkääjä.

## Ura
Read teki kolmen vuoden mittaisen sopimuksen Philadelphia Flyersin kanssa vuonna 2011, pelattuaan neljä vuotta college-jääkiekkoa Bemidji State Universityssa. Hän esitti hyviä otteita Flyersin harjoitusleirillä ja sai paikan lopullisessa kokoonpanossa. Read teki ensimmäisen maalinsa New Jersey Devilsiä vastaan, maalissa oli Martin Brodeur. 18. toukokuuta 2011 hän teki neljä (1+3) pistettä pelissä, jossa Flyers voitti Ottawa Senatorsin 7–2.
Carla Marins

**Carla Cristina Marins** (s. 7. kesäkuuta 1968 Campos dos Goytacazes) on brasilialainen näyttelijä.

## Televisioesiintymisiä

* 1986 - Hipertensão .... Carola
* 1987 - Bambolê .... Cristina Galhardo
* 1988 - Bebê a Bordo .... Sininho
* 1989 - O Sexo dos Anjos .... Gigi
* 1990 - A, E, I, O... Urca .... Suzy Lee
* 1990 - Araponga .... Arlete
* 1992 - Pedra sobre Pedra .... Eliane
* 1993 - O Mapa da Mina .... Elisa Souto
* 1993 - O Besouro e a Rosa .... Rosa
* 1994 - Tropicaliente .... Dalila
* 1995 - História de Amor .... Joyce Assunção
* 1997 - A Indomada .... Dinorá
* 1997 - A Comédia da Vida Privada (ep. Papai Foi à Lua) .... Laurinha
* 1998 - Você Decide (ep. A Neta) .... Andréa
* 1999 - Você Decide (ep. Assunto de Família)
* 1999 - Vila Madalena .... Nancy
* 2000 - Brava Gente (ep. O Casamento Enganoso) .... Estefânia
* 2001 - Porto dos Milagres .... Judite dos Reis
* 2002 - A Grande Família (ep. Vai Ser Tuco na Vida) .... Rosemary
* 2003 - Sítio do Picapau Amarelo .... Mula-sem-cabeça
* 2003 - Kubanacan .... Oleana
* 2005 - Bang Bang .... Alba
* 2006 - Pé na Jaca .... Dorinha
* 2006 - Papai Noel Existe .... filha de Jonas
* 2008 - Faça Sua História .... Adalgisa (Gigi)
* 2010 - Uma Rosa com Amor .... Serafina Rosa Petrone
* 2011 - Morde & Assopra .... Amanda
* 2012 - Malhação .... Alice
* 2017 - Apocalipse .... Tiatira Abdul

## Aiheesta muualla
*
Nívea Maria

**Nívea Maria Cândido Graieb** (s. 7. maaliskuuta 1947 São Paulo) on brasilialainen näyttelijä.

## Aiheesta muualla
*
Bekaan laakson hallintoalue

**Bekaan laakson hallintoalue** on yksi Libanonin kahdeksasta hallintoalueesta. Se sijaitsee Bekaan laaksossa, maan koillisosassa. Alueen pääkaupunki on Zahlé. Sen aiemmat kaksi pohjoisinta piirikuntaa ovat muodostaneet uuden Baalbek-Hermelin hallintoalueen, joka tuli käyttöön vaiheittain vuoden 2009 vaalien jälkeen.

## Lähteet
Ammunnan Suomen-mestaruuskilpailut 1909

Ammunnan Suomen-mestaruudesta kilpailtiin kolmannen kerran Oulunkylässä toukokuun lopulla 1909. Kilpailuissa ammuttiin useita erikoiskilpailuja, mutta Suomen-mestaruus ratkaistiin 300 metrin matkalta ammutulla kilpailulla, jossa ammuttiin 30 laukausta ja maksimipistemäärä oli 1 800.

## Vapaakivääri 30 laukausta

## Lähteet
* 01.06.1909 Suomen Urheilulehti no 11 

### Viitteet
Morgan Parra

**Morgan Jules Parra** (s. 15. marraskuuta 1988 Metz) on ranskalainen rugbynpelaaja, joka pelaa kotimaansa pääsarjassa Clemont Auvergnen joukkueessa. Parran pelipaikkana on joko pelinavaaja (scrum half) tai pelinrakentaja (fly half).

Parra edusti maataan vuoden 2011 rugbyn maailmanmestaruuskilpailuissa, joissa Ranska eteni finaaliin asti. Hän joutui kuitenkin jättämään loppuottelun kesken saatuaan aivotärähdyksen kahdenkymmenen minuutin jälkeen.

## Lähteet

## Aiheesta muualla
Nabatîyén hallintoalue

**Nabatîyén hallintoalue** on yksi Libanonin kahdeksasta hallintoalueesta. Se sijaitsee maan eteläosassa. Alueen pääkaupunki on Nabatîyé. Sen pinta-ala on 1 058 km2 ja vuosina 2004-2005 arvioitu asukasluku oli 221&nbsp;846.

## Lähteet
Train

**Train**(**s**) tai **The Train** voi viitata ainakin seuraaviin:

## Musiikki
*Train, yhdysvaltalainen rockyhtye
***[[Train (albumi)|Train]]*, yhtyeen debyyttialbumi
*”Train”, 3 Doors Downin kappale
*”Train”, Goldfrappin kappale
*”Train”, kappale 4 Non Blondesin albumilta *[[Bigger, Better, Faster, More!]]*
*”Trains”, kappale Porcupine Treen albumilta *[[In Absentia]]*
*”Trains”, kappale The Vaporsin albumilta *[[New Clear Days]]*

## Elokuva ja televisio
* *[[Juna (elokuva)|Juna]]* (engl. *The Train*), vuoden 1964 sotaelokuva
* *[[Train (vuoden 2008 elokuva)|Train]]*, kauhuelokuva vuodelta 2008
* *[[Train 48]]*, kanadalainen draamasarja vuosilta 2003–2005.
Samara Felippo

**Samara Felippo Santana** (s. 6. lokakuuta 1978 Rio de Janeiro) on brasilialainen näyttelijä.

## Aiheesta muualla
*
Sergio Parisse

**Sergio Francesco Matteo Parisse** (s. 12. syyskuuta 1983 La Plata, Argentiina) on italialainen rugbynpelaaja, joka pelaa ranskalaisessa Stade Français'n joukkueessa. Lisäksi Parisse on Italian rugbymaajoukkueen kapteeni. 

Parisse pelaa tavallisesti joko sivutuen (flanker) tai numero kahdeksan (number 8) roolissa.

Vuonna 2008 Parissesta tuli ensimmäinen italialainen rugbynpelaaja, joka on ollut ehdolla kansainvälisen rugbyliiton IRB:n vuoden pelaajaksi. 

## Muuta
Parisse on naimisissa vuoden 2006 Miss Euroopan, nykyään mallina toimivan Alexandra Rosenfeldin kanssa.

## Aiheesta muualla
*Profiili ESPN:n rugbysivustolla
Etelä-Libanonin hallintoalue

**Etelä-Libanonin hallintoalue** on yksi Libanonin kahdeksasta hallintoalueesta. Se sijaitsee maan eteläosassa. Alueen pääkaupunki on Sidon. Sen pinta-ala on 943 km2 ja vuosina 2004–2005 arvioitu asukasluku oli 401&nbsp;197.

## Lähteet
Islam4UK

**Islam4UK** eli alun perin **Al-Muhajiroun** oli brittiläinen järjestö, joka pyrki maailmanlaajuiseen kalifaattiin ja vastusti Britannian ja Yhdysvaltain ulkopolitiikkaa. Järjestö kiellettiin terrorismilakien perusteella tammikuussa 2010.

Al-Muhajiroun perusti alun perin Omar Bakri Mohammed, joka erosi Hizb ut-Tahrirista, jota ei pitänyt tarpeeksi radikaalina.

Järjestön jäsenet vastustivat 16. lokakuuta 2009 hollantilaisen kansanedustajan Geert Wildersin vierailua Britanniaan. Järjestön kannttajat kantoivat bannereita, joissa oli iskulauseita, kuten "*[[Šaria|Shariah]] on ratkaisu, vapaus helvettiin*" ja "*Geert Wilders ansaitsee islamilaisen rangaistuksen*".

Bakri vaikutti Finsbury Parkin moskeijassa, jota hän hallitsi Abu Hamza al-Masrin kanssa. Bakrin radikaalit mielipiteet nousivat usein iltapäivälehtien etusivuille, ja häntä pidettiin eräänlaisena julkisena klovnina, mutta julkisuudelta syrjässä hänen näkemyksensä ja saarnansa vaikuttivat nuorten miesten radikalisoitumiseen.

Bakri itse hajotti al-Muhajirounin loppuvuodesta 2004 ja pakeni 2005 Libanoniin, josta käsin on saarnannut kannattajilleen Internetissä. Alkuperäisen järjestön hajottua sen kannattajat toimivat usean nimen alla, kuten *Saviour Sect* ja *Al-Ghurabaa*, jotka molemmat kiellettiin. Vuonna 2009 he alkoivat esiintyä Islam4UK-järjestön nimellä ja julistivat kokoavansa uudelleen Al-Muhajiroun, jota ei ollut koskaan kielletty. Näiden järjestöjen johdossa näkyi lakimies Anjem Choudary.

Maaliskuussa 2009 Al Muhajiroun (nimellä Ahlus Sunnah wal Jamaah) järjesti mielenosoituksen Afganistanin sotaa vastaan ja brittisotilaita vastaan, kun Afganistanista kotiin palannut Royal Anglian Regiment järjesti paraatin Lutonissa. Al Muhajirounin mielenosoitus johti *United Peoples of Luton* -ryhmän vastamielenosoitukseen. Tästä ryhmästä sai alkunsa English Defence League.

Monia järjestöjen jäsenistä on tuomittu rikoksista, kuten rahan keräämisestä Irakin mujahideeneille ja tanskalaisen Muhammed-pilapiirtäjän murhaan yllyttämisestä. Omar Khyam suunnitteli ryhmineen pommi-iskujen sarjaa Englannissa ja yksi Israelissa itsemurhapommi-iskun tehnyt mies on liitetty Omar Bakriin.

## Lähteet
* http://news.bbc.co.uk/2/hi/uk_news/8441499.stm
### Viitteet
Gabriela Duarte

**Gabriela Duarte Franco Goldfuss** (s. 15. huhtikuuta 1974 Campinas) on brasilialainen näyttelijä.

## Televisioesiintymisiä
*1983 : O Cangaceiro Trapalhão
*1989 : Colônia Cecília : Bianca Rivas
*1989 : Top Model : Olivia Kundera
*1995 : Irmãos Coragem : Rita de Cássia 'Ritinha' Maciel
*1997 : Por Amor : Maria Eduarda Greco
*1999 : Oriundi : Patty
*1999 : Chiquinha Gonzaga : Jeune Francisca 'Chiquinha' - Edwiges Neves Gonzaga
*2000 : Brava Gente : Gisela
*2002 : Esperança : Justine
*2003 : O Vestido : Bárbara
*2003 : Kubanacan : Veruska Véron
*2005 : América : Simone
*2007 : Sete Pecados : Míriam de Freitas
*2008 : Casos e Acasos : Carol e Vivianne
*2008 : Dicas de um Sedutor : Maria
*2009 : Acampamento de Férias : Júlia
*2009 : A Turma do Didi : A si Mesma
*2010 : Passione  : Jéssica da Silva Rondelli
*2011 : É Pai, É Pedra : Mônica

## Aiheesta muualla
*
Nívea Stelmann

**Nívea Stelmann Leôncio** (s. 6. huhtikuuta 1974 Paraíba do Sul) on brasilialainen näyttelijä.

## Aiheesta muualla
*
Fritz Dopfer

**Fritz Dopfer** (s. 24. elokuuta 1987 Innsbruck, Itävalta) on saksalainen alppihiihtäjä. Hän on edustanut Saksaa kaudesta 2007–2008 lähtien.

Dopferin ensimmäinen kilpailu alppihiihdon maailmancupissa oli Söldenin suurpujottelussa 28. lokakuuta 2007. Ensimmäisen pistesijansa hän saavutti Kranjska Goran suurpujottelussa tammikuussa 2010 oltuaan lopputuloksissa 17:s. Kolmen parhaan joukkoon hän sijoittui ensimmäisen kerran Beaver Creekin suurpujottelussa 4. joulukuuta 2011 oltuaan kolmas. Toisen kerran hän sijoittui kolmanneksi Wengenin pujottelussa 15. tammikuuta 2012. Tammikuussa 2013 Dopfer sijoittui toiseksi Adelbodenin suurpujottelussa ja maaliskuussa 2014 toiseksi Kranjska Goran pujottelussa. Lokakuussa 2014 hän oli toinen Söldenin suurpujottelussa, joulukuussa toinen Madonna di Campiglion pujottelussa ja tammikuussa 2015 toinen Adelbodenin pujottelussa. Maaliskuussa hän oli toinen Meribelin suurpujottelussa. Hän sijoittui kaudella 2014–2015 maailmancupin kokonaiskilpailussa viidenneksi, suurpujottelucupissa neljänneksi ja pujottelucupissa viidenneksi. Kaudella 2015–2016 hän oli kolmas Kitzbühelin pujottelussa.

Garmisch-Partenkirchenin MM-kilpailuissa 2011 Dopfer oli suurpujottelussa 15:s ja pujottelussa 21:s. Schladmingin MM-kilpailuissa 2013 hän kuului Saksan pronssijoukkueeseen joukkuekilpailussa. Lisäksi hän oli seitsemäs sekä pujottelussa että suurpujottelussa. Sotšin olympialaisissa 2014 hän sijoittui neljänneksi pujottelussa ja 12:nneksi suurpujottelussa. Vailin / Beaver Creekin MM-kilpailuissa 2015 hän oli pujottelussa hopealla ja suurpujottelussa viidestoista.

## Lähteet
Puna-armeijan muistomerkki (Riika)

**Puna-armeijan muistomerkki** (viralliselta nimeltään **Muistomerkki Neuvosto-Latvian ja Riian vapauttajille saksalais-fasistisista valloittajista**) oli Latvian pääkaupungissa Riiassa vuosina 1985–2022 sijainnut muistomerkki puna-armeijan natsi-Saksasta toisessa maailmansodassa saaman voiton kunniaksi.

Muistomerkkiä alettiin toteuttaa vuonna 1976, ja se valmistui vuonna 1985. Latvia kuului tuolloin vielä Neuvostoliittoon. Muistomerkki koostui 79-metrisestä obeliskista, jonka ympärillä oli sotilaspatsaita.

Muistomerkki oli uudelleenitsenäistyneessä Latviassa kiistelty, koska puna-armeijan voiton nähtiin edustavan Latvian neuvostomiehityksen alkua. Venäjä ja monet latvianvenäläiset vaativat muistomerkin säilyttämistä. Muistomerkistä jätettiin avoin kirje pääministeri Aigars Kalvītisille vuonna 2007. Vaatimukset muistomerkin poistosta kiihtyivät, kun Tallinnasta poistettiin Pronssisoturi-patsas.

Venäjän hyökättyä Ukrainaan vuonna 2022 Latvian parlamentti päätti poistaa kaikki vanhat neuvostomonumentit. Huhtikuussa 2022 Latvian venäläistä liittoa edustava poliitikko Jevgēņijs Osipovs jakoi alkujaan vuonna 2013 tekemänsä julkaisun, jossa hän uhkasi, että jos monumenttia siirrettäisiin, se tietäisi sotaa. Riian valtuusto päätti 13. toukokuuta 2022 muistomerkin poistamisesta. Sen purkaminen aloitettiin 22. elokuuta 2022, jolloin siihen kuuluneet sotilaspatsaat kaadettiin. Obeliski kaadettiin 25. elokuuta. Tapahtumaa seurasi suorassa televisiolähetyksessä valtava yleisö. Riian pormestarin Mārtiņš Staķisin mukaan paikalle voidaan perustaa väliaikainen virkistysalue. Venäjä ilmoitti aloittavansa rikostutkinnan tapauksen johdosta.

## Lähteet
* The Soviet Victory Monument in Riga - Latvian History

### Viitteet

## Aiheesta muualla
TDP

**TDP** voi tarkoittaa seuraavia:

* TDP, *Thermal Design Power*, suurin lämpöteho, joka tietokoneen jäähdytysjärjestelmän on kyettävä prosessorilta poistamaan (katso Suorittimen tehonkulutus)
* TDP, *Thermal death point*, sterilaatiolämpötila
* TDP, Turkmenistanin demokraattinen puolue
* TDP, Telugu Desam Party, intialainen puolue
Kari Niinistö

**Kari Pellervo Niinistö** (s. 21. tammikuuta 1943 Halikko) on suomalainen kasvatustieteilijä ja Turun yliopiston kasvatustieteen emeritusprofessori. 
## Ura
Niinistö toimi Turun yliopistossa kasvatustieteen professorina vuosina 1985–2006, minkä ohella hän toimi myös Turun yliopiston Rauman opettajankoulutuslaitoksen johtajana 13 vuotta, sekä virkavapaalla ollessaan vuosina 2000–2002 vierailevana professorina Tarton yliopistossa. Ennen eläköitymistään hän toimi myös luottamustehtävissä Turun yliopistossa sekä kansallisissa että kansainvälisissä organisaatioissa.

Niinistö on ollut mukana kansainvälisessä yhteistyössä ja hankkeiden johtamisessa mm. Suomen ulkoministeriön ja EU:n rahoittamana opettajankoulutuksen ja tutkimuksen kehittämiseksi eri maissa (Virossa, Unkarissa, Sambiassa ja Venäjällä). Hän on kirjoittanut yhteensä noin 80 tieteellistä julkaisua. Sotilasarvoltaan hän on vänrikki. Niinistö on Suomen Valkoisen Ruusun ritarikunnan I lk:n ritari.

## Yksityiselämä
Niinistö asuu Raumalla. Hänen vanhempansa olivat Väinö Pellervo Niinistö (1911–1991) ja mielisairaanhoitaja Hilkka Helena os. Heimo (1916–2014), joilla on neljä lasta.

Niinistö on avioliitossa. Hänellä on kuusi lasta. Hän on poliitikko Ville Niinistön isä ja presidentti Sauli Niinistön veli.

## Lähteet
* Ellonen, Leena (toim.). Suomen professorit. Finlands professorer (1640-2007). s. 482. Professoriliitto 2008 
* Janurik, Tamas et al. (eds.). Developing Management in Higher Education. A Handbook for Managers. Restructing Existing Management in Institutions in Kecskemet 1996-1999. Turun yliopisto 1999 
* Lindberg, Johan (ed). Vem och Vad. Biografisk handbook 2010. Helsingfors, Schildts 2010. s. 511.
* Niinistö, Kari; Kukemelk, Hasso & Kemppinen, Lauri (eds.). Developing Teacher Education in Estonia. Turku, University of Turku 2002 
* Rantala, Risto (päätoim.) Kuka kukin on 2007. Helsinki, Otava 2006, s. 666.  
* Suomi, Eero & Maljanen, Pirkko. Henrik Sjöholmin suku 2 (1778-2000). Halikko: Henrik Sjöholmin suvun sukutoimikunta, 2000. s. 110
Daniela Escobar

**Daniela Escobar Duncan** (s. 16. tammikuuta 1969 São Borja) on brasilialainen näyttelijä.

## Aiheesta muualla
*
Ana Rosa

**Ana Rosa Guy Galego** (s. 18. kesäkuuta 1942 Promissão) on brasilialainen näyttelijä.

## Lähteet

## Aiheesta muualla
*
Litton Industries

**Litton Industries** oli suuri yhdysvaltalainen puolustusalan tavarantoimittaja. Yritys oli nimetty keksijä Charles Littonin mukaan. 

Northrop Grumman Corporation osti yrityksen vuonna 2001.

## Historia
Littonin toiminta alkoi 1953 elektroniikkayhŕityksenä, joka valmisti merenkulun, viestinnän ja elektronisen sodankäynnin laitteita. Tuotanto levisi laajalle alalle ja yritys kasvoi niin, että sillä oli esimerkiksi telakoita, ja se valmisti jopa mikroaaltouuneja. 

1990-luvun alussa Litton Industries jakautui sotilaalliseksi ja kaupalliseksi yritykseksi. Kaupalliseen puoleen kuuluivat Littonin öljykenttäpalvelut, automatisoidut liukuhihnatoiminnot, ja se sai uuden nimen Western Atlas.

Ensimmäinen "li" oli Robert Miles Runyanin suunnittelema, mutta sitä muokkasi 1986 muotoilija Gregory Thomas yrityksen identiteettiä koskevan maailmanlaajuisen kattavan tutkimuksen ja analyysin jälkeen. 1980-luvun alussaj a 1990-luvulla "li SWEDA" ja "li COLE" esiintyivät yleisesti tuotteissa, mutta nimi muutettiin tuomaan esiin emoyhtiötä, jonka nimi oli huonosti tunnettu.

## Osastot
*Litton Guidance and Control Systems
*Litton Aero Products
*Litton Electron Devices → now L-3 Communications, Electron Devices: San Carlos CA & Williamsport PA
*Litton Data Systems
*Litton Space Systems
*Litton Integrated Systems
*Litton Ship Systems
**Avondale Shipyards
**Ingalls Shipyards
*Litton Marine Systems
**Sperry Marine
**C.Plath
**Decca Radar 
***Decca Navigator, VLF-navigointijärjestelmä
*Litton Systems Canada
*Litton Italia
*Litton Network Access Systems
*LITEF
*TELDIX
*Litton Kester
*Litton Advanced Systems (formerly Litton Amecom)
*Litton Datalog 
*Litton Westrex (aiemmin Western Electric, tuotti elokuva-alalle äänitysjärjestelmiä.
*Western Atlas, Dresser Industriesin kanssa perustettu yhteisyritys, johon kuului entinen Littonin tytäryhtiö Western Geophysical.

;Kuluttaja- ja toimistotuotteita:
*Litton Cole 
*Litton Sweda 
*Litton Monroe 
*Litton Royal 
*Litton Adler

## Lähteet

## Aiheesta muualla
* Northrop Grumman Website
* LITTON Industries Alumni - LITTON Industries Alumni group on LinkedIn
*Litton Industries
World Series by Nissan -kausi 2004

**World Series by Nissan-kausi 2004** oli World Series by Nissan -sarjan ainut tällä nimellä ollut kausi. Kausi alkoi Jaraman radalla Espanjassa ja päättyi Jerezin radalla Espanjassa. Sarjan mestaruuden voitti suomalainen Heikki Kovalainen. Toiseksi sijoittui portugalilainen Tiago Monteiro ja kolmanneksi brasilialainen Enrique Bernoldi.

## Tallit ja kuljettajat
Lähde:

## Kilpailukalenteri

## Lähteet
Kjell Johansson

**Kjell Johansson** (5. lokakuuta 1946 Eskilstuna – 24. lokakuuta 2011 Eksjö) oli ruotsalainen pöytätennispelaaja, maailman- ja euroopanmestari. Johansson oli maansa menestyneimpiä urheilijoita lajissaan. Hänet tunnettiin kovasta kämmenlyönnistä.

Johansson voitti urheilu-urallaan maailmanmestaruuskilpailuista neljä kulta-, yhden hopea- ja viisi pronssimitalia. Euroopan-mestaruuskilpailuista hän voitti kymmenen kulta- ja kuusi hopeamitalia. Lisäksi hän selviytyi kolmesti kaksinpelin välieriin.

Johansson kuoli 24. lokakuuta 2011 Eksjössä sairastelun jälkeen. Hän oli kuollessaan 65-vuotias.

## Lähteet
Jöns Kurck

**Jöns Kurck** (suom. Jöns t. Juho Knuutinpoika Kurki, 1590–1652) oli suomalainen aatelismies, Turun hovioikeuden presidentti ja valtaneuvos.

Kurck suoritti opintoja Saksassa ja Alankomaissa sekä palveli sotaväessä yleten ratsumestariksi. Hänet nimitettiin 1625 Turun linnan ja läänin käskynhaltijaksi ja 1627 samanlaiseen virkaan Viipuriin. 1631 hänestä tuli Turun hovioikeuden presidentti, jossa virassa pysyi kuolemaansa asti, nimitettynä sen ohessa valtaneuvokseksi. Jo Nils Bielke käytti Kurkea maanolojen tuntijana avustajanaan ollessaan kenraalikuvernöörinä vuosina 1623–1631.

Turussa Kurck piti komeata elämää, niin että puhuttiin ”hovissa” käymisestä, kun käytiin mahtavan presidentin luona. Hänellä oli kasvihuone, jossa kasvoi runsaasti viinirypäleitä ja niitä lähetettiin Tukholman kuninkaalliseen hoviin. Kurck korotettiin myös vapaaherraksi ja hän sai Lempäälän vapaaherrakunnan, joka kuitenkin peruutettiin hänen jälkeläisiltään. Kurckin omistuksessa oli myös Turun Hirvensalossa edelleen sijaitseva säterivapautta nauttinut rälssitila Friskalan kartano. Lisäksi Kurckin läänityksiin kuului Koiviston kartano Ulvilassa.

Kurck avioitui Märta Oxenstiernan kanssa, joka oli Ruotsin valtakunnankansleri Axel Oxenstiernan sisko. Avioliitosta syntyi kolme lasta, Knut Kurck (s. 1622), Gustaf Kurck (s. 1624) ja Gabriel Kurck (s. 1630). Kurck avioitui myöhemmin Sofia De la Gardien kanssa. Kurck on haudattu Turun tuomiokirkkoon.

## Lähteet
* Tietosanakirja, viides osa, Helsinki, Tietosanakirja-osakeyhtiö, 1906

### Viitteet
Gabriel Kurck

**Gabriel Kurck** eli **Gabriel Kurki** (14. marraskuuta 1630 Viipuri – 1712), vapaaherra, oli suomalainen maaherra. 

Kurki vietti lapsuutensa Turussa ja Vesilahdessa ja suoritti myöhemmin yliopisto-opintojaan Turun ja Uppsalan yliopistoissa. Hän valmistui filosofian maisteriksi Oxfordin yliopistosta 1654. Tuohon aikaan ylimysperheen lapsia lähetettiin tutkimusmatkoille ulkomaille. Hän matkusti Saksaan, Alankomaihin, Ranskaan ja Englantiin, missä hänet esiteltiin lordiprotektori Oliver Cromwellille, jolle hän sai tehdä selkoa enonsa, valtakunnankansleri Axel Oxenstiernan oloista.

Kurki osallistui Pohjan sotaan vuosina 1656–1660. Viipurin läänin maaherra 1667 ja myöhemmin hänet nimitettiin 1668 Skaraborgin läänin maaherraksi. Hän jäi eläkkeelle virasta 1683 ja vetäytyi asumaan Laukon kartanoon, jonka päärakennus paloi hänen aikanaan 1704. Hänet on haudattu Vesilahden kirkkoon.

Kurjen isä oli Jöns Kurki ja veli Knut Kurki. Kurki oli naimisissa Kristina Stenbockin kanssa. Avioliitossa syntyivät Jöns Kurck, Erick Kurck , Knut Kurck ja Axel Gustaf Kurck,

## Lähteet

## Aiheesta muualla
* 

## Kirjallisuutta

*
Knut Kurck

**Knut Kurck** (8. syyskuuta 1622 Vesilahti – 26. kesäkuuta 1690 Näshulta) oli suomalaissyntyinen vapaaherra, maaherra, hovioikeuden presidentti ja valtaneuvos.

Kurck suoritti opintoja Uppsalan yliopistossa. Hänet valittiin 1651 Västmanlandin maaherraksi, 1660 valtaneuvokseksi, 1663 kauppakollegion presidentiksi ja 1667 Svean hovioikeuden presidentiksi. 

Kurck oli Kaarle XI:n alaikäisyyden aikana valtaneuvoston huomatuimpia jäseniä kannattamalla säästökuria. Vuonna 1672 hän oli ehdolla Ruotsin valtakunnan varainhoitajan virkaan, mutta hävisi vaalin niukasti Sten Bielkelle. Kaarle XI:n ryhdyttyä vaatimaan tiliä valtioneuvostolta ja sen valtaa supistamaan Kurck esiintyi valtaneuvoston oikeuksien lujana puolustajana. Hän onnistui suututtamaan kuninkaan, ja erosi siksi valtaneuvoksen virastaan. 

## Lähteet
* ''Tietosanakirja''. 5:s osa. (Toim. Jalmar Castrén et al.) Helsinki: Tietosanakirja, 1913
*
Long Way from Home

**Long Way from Home** on brittiläisen Whitesnake-yhtyeen vuonna 1979 julkaistu kappale, single ja EP. Se sisältyy myös samana vuonna julkaistulle studioalbumille *[[Lovehunter]]*. Kappaleen on kirjoittanut yksin solisti David Coverdale. Siitä muodostui yhtyeen ensimmäinen hitti Britannian listalla, kun se nousi sijalle 55.

Kappale julkaistiin Britanniassa EP-levynä, jonka B-puoli sisälsi kappaleet ”Trouble” ja ”Ain’t No Love in the Heart of the City”. Japanilaisen singlen B-puolella oli *Lovehunter*-albumille kuuluva ”Walking in the Shadow of the Blues”.

## Kappaleet

### Brittiläinen EP
**A-puoli**
#
**B-puoli**
#
#

*

### Japanilainen single
**A-puoli**
#Long Way from Home
**B-puoli**
#Walking in the Shadow of the Blues

*

## Kokoonpano
*David Coverdale – laulu
*Micky Moody – kitarat, laulu
*Bernie Marsden – kitarat, laulu
*Jon Lord – kosketinsoittimet
*Neil Murray – bassokitara 
*Dave Dowle – rummut

## Lähteet

### Viitteet
Kungfutsen temppeli

**Kungfutsen temppeli** () on kiinalaisen filosofin, Kungfutsen (551–479 eaa.), kunniaksi rakennettu temppeli Qufun kaupungissa Shandongin maakunnassa Kiinassa. Temppelin ydin on Suurten saavutusten sali, jossa keisarit toimittivat uhrimenoja. Salin takana on 189 kivitaulua, joihin on kaiverrettu Kungfutsen 13 kirjoitusta, yhteensä noin 630&nbsp;000 kirjoitusmerkkiä. Unesco lisäsi temppelin maailmanperintöluetteloon vuonna 1994.


Tiedosto:Confucius temple 1912.jpg|Temppelin suunnitelmapiirros
Tiedosto:Thirteen Stele Pavilions - north row, 4th from the east - P1050668.JPG
Tiedosto:Yan Miao - western stele pavilion - Zhengde 4 - P1050413.JPG


## Lähteet

## Aiheesta muualla
Arvid Fredrik Kurck

**Arvid Fredrik [[Laukon Kurki-suku|Kurck]]** (27. toukokuuta 1735 Malmö – 6. huhtikuuta 1810 Jordberga) oli ruotsalainen kreivi, hovioikeuden presidentti ja valtiomies.

Kurckin vanhemmat olivat kapteeni, vapaaherra Axel Gustaf Kurck ja Margaretha Thott. Hän tuli Götan hovioikeuteen auskultantiksi 1751 ja asessoriksi 1762. 

Kurck esiintyi vuoden 1769 valtiopäivillä myssyneuvoston puolustajana. Vuonna 1776 hänet nimitettiin ensimmäiseksi Vaasan hovioikeuden presidentiksi ja 1781 siirrettiin samaan virkaan Götan hovioikeuteen. Vuonna 1792 hänet valittiin Korkeimman oikeuden jäseneksi. Kamarikollegion presidenttinä hän toimi 1792–1801. Vuonna 1787 hänestä tuli serafiimiritari, 1793 yksi "valtakunnan herroista" ja 1797 hänet korotettiin kreivilliseen arvoon. Vuonna 1800 hän peri Laukon kartanon Vesilahdella. 

Kurckia arvostettiin lainoppineena ja virkamiehenä. Hän oli näkyvästi mukana valtiopäivätyössä Kustaa III:n aikana. Kurckin puoliso vuodesta 1755 oli vapaaherratar Hedvig Ulrika von Nolcken. Liitto päättyi eroon.

## Lähteet
*  Sivut 416–417.
* Tietosanakirja, viides osa, Helsinki, Tietosanakirja-osakeyhtiö, 1906
Knut Kurck (vanhempi)

**Knut Kurck** (1761–1831) oli valtiomies, hovimarsalkka ja everstikamarijunkkari.

Kurck toimi ensin upseerina ja otti myöhemmin palveluksesta eron. Hänet vangittiin Kustaa III:n murhan jälkeen usean kuninkaanmurhaajan tuttavana, mutta hänet vapautettiin syyttömänä.

Kurck esiintyi Norrköpingin valtiopäivillä 1800 yhtenä vastustuspuolueen johtajana. Hän oli vaikutusvaltainen valtiomies, ja erityisesti hänen puheensa ritarihuoneella 8. toukokuuta 1859 oli huomiota herättävä. Siinä hän puolusti perustuslain nostamista kuninkaan edelle ja vaikutti näin asian etenemiseen.

Kurck valittiin hovimarsalkaksi vuonna 1817 ja 1818 everstikamarijunkkariksi. 

## Lähteet
* Tietosanakirja, viides osa, Helsinki, Tietosanakirja-osakeyhtiö, 1906